Glazgo San’at maktabida kuchli yong‘in sodir bo‘ldi (foto+video)

Shotlandiyaning Glazgo shahrida joylashgan San’at maktabi binosida kuchli yong‘in ro‘y bermoqda. Bu haqda Sky News telekanaliga tayanib, “Gazeta.ru” xabar berdi.

Yong‘in kechasi boshlangan, kuchli olov San’at maktabi yonidan boshqa binolarga ham tarqalgan. Hozirda voqea joyida 120 yaqin o‘t o‘chiruvchi va ularning 20 ta mashinasi ish olib bormoqda.
Suratlardan ko‘rish mumkinki, binolardan birining tomidan ko‘tarilgan yong‘in qalin tutunni hosil qilgan. Hozircha halok bo‘lganlar yoki jarohat olganlar haqida ma’lumot yo‘q. Yaqin atrofdagi binolarda istiqomat qiluvchi odamlar evakuatsiya qilingan.
Yong‘in 16-iyunga o‘tar kechasi boshlangan, biroq hamon uni o‘chirishning iloji bo‘lmaganligi aytilmoqda.